Apache toetab mitmeid võimalusi, millest paljud realiseeruvad kompileeritud moodulitena, mis laiendavad tuuma funktsioone. Võimalused varieeruvad serveri välisete programmeerimiskeelte lubamisest kuni erinevate autentimisskeemide lubamiseni. Levinumad toetatud keeled on Perl, Python, Tcl ja PHP. Populaarsed autentmismoodulid on mod_access, mod_auth, mod_digest ja mod_auth_digest, mod_digest-i järglane. DBMS-i põhine autentimise andmebaas on toetatud. Muudest omadustest võib välja tuua SSL-i ja TLS-i toe (mod_ssl), proksi mooduli (mod_proxy), URL-i ümberkirjutamise (mod_rewrite) toe, seadistatavad logifailid (mod_log_config) ja filtreerimise (mod_include ja mod_ext_filter) tugi. Veateateid on võimalik seadistada ja Apache serverit toetavad mitmed graafilised kasutajaliidesed (GUI).